
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, der udgår, er markeret med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om udkast til Rådets direktiv om ændring af direktiv 2006/112/EF for så vidt angår momsregler for den digitale tidsalder
(15159/2024 – C10‑0170/2024 – 2022/0407(CNS))
(Særlig lovgivningsprocedure – fornyet høring)
Europa-Parlamentet,
–	der henviser til Rådets udkast (15159/2024),
–	der henviser til Kommissionens forslag til Rådet (COM(2022)0701),
–	der henviser til sin holdning af 22. november 2023[footnoteRef:1], [1:  EUT C, C/2024/4246, 24.7.2024, ELI: http://data.europa.eu/eli/C/2024/4246/oj.] 

–	der henviser til artikel 113 i traktaten om Den Europæiske Unions funktionsmåde, som danner grundlag for Rådets fornyede høring af Parlamentet (C10‑0170/2024),
–	der henviser til forretningsordenens artikel 84 og 86,
–	der henviser til betænkning fra Økonomi- og Valutaudvalget (A10‑0000/2024),
1.	godkender Rådets udkast;
2.	opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;
3.	anmoder Rådet om fornyet høring, hvis det agter at ændre sit udkast i væsentlig grad;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.

Den 8. december 2022 fremlagde Kommissionen pakken "moms i den digitale tidsalder", som består af tre forslag:
	et forslag til Rådets direktiv om ændring af direktiv 2006/112/EF for så vidt angår momsregler for den digitale tidsalder
	et forslag til Rådets forordning om ændring af forordning (EU) nr. 904/2010 for så vidt angår de ordninger for administrativt samarbejde på momsområdet, der er nødvendige i den digitale tidsalder
	et forslag til Rådets gennemførelsesforordning om ændring af gennemførelsesforordning (EU) nr. 282/2011 for så vidt angår oplysningskravene for visse momsordninger.
Pakken indeholdt en handlingsplan for en retfærdig og enkel beskatning, som understregede behovet for at overveje, hvordan teknologi kan anvendes i bekæmpelsen af skattesvig, og hvordan de nuværende momsregler i Den Europæiske Union kan tilpasses til virksomhedsdrift i den digitale tidsalder. De tre ændringer, der skal gøre momsen klar til den digitale tidsalder, er:
i)	et nyt digitalt indberetningssystem i realtid baseret på e-fakturering
ii)	ajourføring af momsreglerne for platformsøkonomien og
iii)	en fælles momsregistrering for virksomheder, der sælger til forbrugere i hele EU.
Direktivet og forordningen var underlagt en særlig lovgivningsprocedure. Europa-Parlamentet blev hørt og afgav udtalelse den 22. november 2023. 
Den 5. november 2024 nåede Rådet til enighed om pakken om moms i den digitale tidsalder. I betragtning af de væsentlige forskelle mellem Kommissionens forslag (dvs. direktivet), som Europa-Parlamentet oprindeligt blev hørt om, og Rådets tekst besluttede Rådet den 7. november 2024 at gennemføre en fornyet høring af Europa-Parlamentet. 
Ordningen med en faktisk leverandør var et vigtigt stridspunkt i Rådet, hvilket gjorde det særligt vanskeligt at nå frem til et endeligt kompromis. 
Rådet besluttede, at reglerne om en faktisk leverandør til at begynde med vil blive indført på frivillig basis fra den 1. juli 2028, og at de senere vil blive obligatoriske fra den 1. januar 2030. Medlemsstaterne vil også få tilladelse til at fritage SMV'er fra ordningen med en faktisk leverandør uden at skulle aflægge rapport til Momsudvalget. I sin første udtalelse fremhævede Europa-Parlamentet behovet for at begrænse den administrative byrde for SMV'er. 
Rådet indfører også større fleksibilitet for medlemsstaterne med hensyn til at drive deres egne faktureringssystemer, da mange medlemsstater allerede har investeret stort i deres egen software. Samlefakturaer genindføres også på visse betingelser på trods af Kommissionens forslag om at forbyde dem. Parlamentet gik også ind for at genindføre samlefakturaer for at bevare fleksibiliteten og enkeltheden for medlemsstaterne og virksomhederne. 
Med hensyn til gennemførelsesfristerne foreslog Parlamentet i sin udtalelse længere frister end dem i Kommissionens forslag. Rådet forlænger endda fristerne med mere, end hvad Parlamentet havde foreslået.
Ordføreren er derfor af den opfattelse, at en forenklet procedure uden ændringsforslag er den relevante procedure.

